CELEX: C2006/165/57
Language: el
Date: 2006-07-15 00:00:00
Title: Υπόθεση T-134/06: Προσφυγή της  11ης Μαΐου 2006  — Xentral κατά ΓΕΕΑ — Pages Jaunes (λεκτικό σήμα PAGESJAUNES.COM)

15.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/29
            
         Προσφυγή της 11ης Μαΐου 2006 — Xentral κατά ΓΕΕΑ — Pages Jaunes (λεκτικό σήμα PAGESJAUNES.COM)
   (Υπόθεση T-134/06)
   (2006/C 165/57)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγουσα: Xentral LLC (Μαϊάμι, Ηνωμένες Πολιτείες Αμερικής) (εκπρόσωπος: A. Bertrand, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: Pages Jaunes SA (Sèvres, Γαλλία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση R 708/2005-1 της 15ης Φεβρουαρίου 2006·
            
         
               —
            
            
               να επικυρώσει το κοινοτικό σήμα PAGESJAUNES.COM·
            
         
               —
            
            
               να καταδικάσει το τμήμα προσφυγών του ΓΕΕΑ στο σύνολο των δικαστικών εξόδων.
            
         Ισχυρισμοί και κύρια επιχειρήματα
   
      Αιτών την καταχώριση κοινοτικού σήματος: Xentral LLC
   
      Σήμα προς καταχώριση: Λεκτικό σήμα «PAGESJAUNES.COM» για προϊόντα της κλάσεως 16 (αίτηση αριθ. 1 880 871)
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Pages Jaunes SA
   
      Αντιταχθέν δικαίωμα επί σήματος ή σημείου: Το εθνικό λεκτικό σήμα «LESPAGESJAUNES» για προϊόντα της κλάσεως 16, η εταιρική επωνυμία και η εμπορική ονομασία «PAGES JAUNES»
   
      Απόφαση του τμήματος ανακοπών: Η ανακοπή γίνεται δεκτή για όλα τα προϊόντα που αφορά
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Η προσφεύγουσα επικαλείται το προγενέστερο δικαίωμά της επί της γενικής ονομασίας «PAGESJAUNES.COM» που υποστηρίζει ότι είναι αντιτάξιμο στο εμπορικό σήμα και την εταιρική επωνυμία του ανακόπτοντος.
   Η προσφεύγουσα επικαλείται επίσης παράβαση του άρθρου 7, παράγραφος 1, στοιχεία γ' και δ', του κανονισμού 40/94 του Συμβουλίου καθόσον το σήμα του ανακόπτοντος έχει καταστεί σύνηθες και έχει ελάχιστα διακριτικό χαρακτήρα.
   Υποστηρίζει ότι το σήμα της του οποίου ζητείται η καταχώριση ουδόλως θίγει την εμπορική επωνυμία και την εμπορική ονομασία του ανακόπτοντος.
   Η προσφεύγουσα αμφισβητεί επίσης ότι το σήμα του ανακόπτοντος είναι κοινώς γνωστό.